ત્યારે હવે આઇએસના આતંકીઓ બાંગ્લાદેશની બોર્ડર મારફતે દેશમાં ધૂસે તેવી શક્યતાઓને પગલે બોર્ડર પર લોખંડી સુરક્ષા વ્યવસ્થા વધારી દેવાઇ છે. આઇબી દ્વારા ઇદ પહેલાં દેશનાં કેટલાંક રાજ્યોમાં એલર્ટ જારી કરી દેવાયું છે. પ્રાપ્ત માહિતી અનુસાર ગુજરાત , દિલ્હી, પંજાબ, મહારાષ્ટ્ર જમ્મુ કાશ્મીરમાં આઇએસ આંતકી હુમલો કરવા માટે પ્લાન ઘડી રહ્યું છે. સૂત્રો પાસેથી મળેલી વિગત અનુસાર છેલ્લા ઘણા સમયથી આઇએસ સોશિયલ સાઇટ મારફતે દેશનાં તમામ રાજ્યોમાં યુવાનોનો સંપર્ક કરી રહ્યું છે. ત્યારે ઇન્ડિયન મુજાહિદીન તથા જૈશે મહંમદના આતંકીઓ પણ આઇએસમાં જોડાઇ ગયા હોવાની વિગતો સુરક્ષા એજન્સીઓના સામે આવી છે.